钦定古今图书集成/历象汇编/庶征典/第107卷 > 《周礼》 > 《地官》
## 钦定古今图书集成/历象汇编/庶征典/第107卷 > 《周礼》 > 《地官》

《均人》：“凡均力政，以岁上下。丰年则公旬用三日焉，中
年则公旬用二日焉，无年则公旬用一日焉。”

〈注〉“《丰年》，人食四鬴”之岁也。“人食三鬴为中岁，人食二鬴为无岁。”公，事也。旬，均也。

凶札，则无力政，无财赋，不收地守地职，不均地政。三
年大比，则大均。

〈注〉“无力政”，恤其劳也。“无财赋”，恤其乏困也。“不收山泽及地税”，亦不平计地税也。〈订义〉郑锷曰：“凶札不均，特权时之变耳，久而不修，则法浸以坏。三年大比时则大均，不以一时之变废万世之常也。”

### 司关国凶札则无关门之征犹几

〈注〉“凶”，谓凶年饥荒。无关市之征者，出入无租税。

### 廪人以岁之上下数邦用以知足否以诏国用以治年之凶丰凡万民之食食者人四鬴上也人三鬴中也人二鬴下也

〈注〉皆谓一月食米也。〈疏〉“上”谓“大丰年，‘中’”谓中丰年，“下”谓少俭年。